rejauldu/bengali-wikipedia huggingface dataset:
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। WP:GNGতে উত্তীর্ণ নয়। উল্লেখযোগ্য কর্ম বা উল্লেখযোগ্যতার সমর্থনে কোনও তথ্য ইন্টারনেটে পাওয়া যায়নি। — ইয়াহিয়া (আলাপ • অবদান) - ০০:০৩, ১৪ সেপ্টেম্বর ২০২২ (ইউটিসি) রণজিত সিং (শিক্ষাবিদ)   – (অপসারণের প্রস্তাবনা দেখুনলগ দেখুন) () WP:ANYBIO পূরণ করেনা। উল্লেখযোগ্য কর্ম নেই, কোন তাৎপর্য প্রচার নেই। Deloar Akram (আলাপ • অবদান • লগ) ১৩:২২, ৩০ আগস্ট ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ভোটিয়ারা আনুমানিকভাবে তিব্বতীয় জনগোষ্ঠী থেকে উদ্ভুত এক জনসম্প্রদায়। এরা সাধারনত গ্রেট হিমালয়ের  থেকে  উচ্চতায় স্থিত ইন্দো-তিব্বত সীমান্ত সংলগ্ন অঞ্চলগুলিতে বসবাস করে। উত্তরাখণ্ডের সাতটি নদী উপত্যকা তাদের বাসভূমি। এই সাতটি নদী উপত্যকা অঞ্চলের মধ্যে তিনটি গাড়োয়াল বিভাগ (যধ, মানা এবং নীতি) এবং চারটি কুমায়ণ বিভাগের (জোহর, দরমা, ব্যান্স এবং চৌদান) অন্তর্গত। ঐতিহ্যগতভাবে তাদের প্রধান পেশা ছিল ইন্দো-তিব্বতীয় পন্যের ব্যবসা ও বাণিজ্য, সীমিত পরিমাণে কৃষিকাজ এবং পশুপালন ।  ১৯৬২ সালের চীন-ভারত যুদ্ধের পর প্রথাগত ইন্দো-তিব্বতীয় বাণিজ্য মারাত্মকভাবে বন্ধ হয়ে যায় এবং ১৯৯০ এর দশকের প্রথম দিকে রাষ্ট্র-নিয়ন্ত্রিত ব্যবস্থার অধীনে তা পুনরায় শুরু হয়। আজকাল, এই গোষ্ঠীর একটি প্রধান জীবিকা ঔষধি ও সুগন্ধি উদ্ভিদ সংগ্রহ। বর্তমানে তারা উচ্চশিক্ষা গ্রহন এবং চাকরির জন্য তাদের আদি বাসভূমি ত্যাগ করে অন্যান্য স্থানে গমন করছে। তারা হিন্দু ও বৌদ্ধ ধর্ম অনুসরণ করে এবং ঐতিহ্যগতভাবে পশ্চিম হিমালয়ের আঞ্চলিক ভাষায় কথা বলে।   ব্যুৎপত্তি  ভোটিয়া শব্দটির উৎপত্তি বোড (བོད་) শব্দ থেকে। বোড শব্দটি তিব্বতি ভাষায় ব্যবহৃত হয়।  তিব্বতিদের সাথে এদের সাদৃশ্য থাকার কারণে ব্রিটিশরা এই শব্দটি ব্যবহার করে ভোটিয়া ও অন্যান্য সীমান্তবর্তী জন সম্প্রদায়কে চিহ্নিত করত। স্বাধীনতার পর ভারত সরকারও এই শব্দটি ব্যবহার করে চলেছে।   ভোটিয়ারা নিজেদেরকে রুং বলে পরিচয় দেয়। এই শব্দটির সম্ভাব্য উৎপত্তি হয়েছে ব্যাংকো শব্দগোষ্ঠী থেকে। তিব্বতি শব্দ রং-স্কাদ হল উপত্যকার ভাষা এবং তার থেকেই রুং শব্দের উদ্ভব বলে অনুমান করা হয়।    জাতিগোষ্ঠী  উত্তরাখণ্ডের ভোটিয়ারা পিথোরাগড়, চামোলি এবং উত্তরকাশীর তিনটি সীমান্ত জেলার সাতটি প্রধান নদী উপত্যকা অঞ্চলে ছড়িয়ে ছিটিয়ে বসবাস করে। উত্তরাখণ্ডের সাতটি প্রধান ভোটিয়া গোষ্ঠী হল জোহারি, দারমিয়া, চৌডানসি, বায়ানসি, মার্চহা (মানা উপত্যকা), তোলছা (নিতি উপত্যকা) এবং জাধ।   রাংকা  রাংকা ( রং, রুং ) উপজাতির জনসংখ্যা ৬০০ এবং মহাকালী উপত্যকার উপকণ্ঠে এদের বসতি আছে। এথনোলগ অনুসারে, রাংকারা জাতিগতভাবে জোহর উপজাতির সাথে সম্পর্কিত। Ethnologue profile - Rangkas   ব্যান্সি  ব্যান্সিরা একটি বিশেষ ধর্ম উপচার অনুসরণ করে যাতে তিব্বতীয় বৌদ্ধধর্ম এবং হিন্দুধর্ম উভয়ের প্রভাব দেখা যায়।    যধ  জাদ জনগণ বা যধ -রা ভোটিয়া গোষ্ঠীর অন্তর্গত। এরা নেলাং এবং জাদুং উপত্যকায় বাস করত। এদের মধ্যে কেউ কেউ ১৯৬০-এর দশকের ভারত-চীন রাজনৈতিক সংঘর্ষের পর ভাগীরথী উপত্যকায় চলে যায়। জাদ জনগণ তিব্বতি বৌদ্ধধর্ম পালন করে।   রোংপা   রোংপারা ছিল প্রধান ভোটিয়া উপগোষ্ঠী। তারা চামোলি এবং রুদ্রপ্রয়াগের ইন্দো তিব্বতি সীমান্তে বাস করত। রংপারা হিন্দু ধর্ম পালন করে। তাদের ইষ্ট দেবতা হল বদ্রীনাথ, পাণ্ডব এবং কেদারনাথ ।   সামাজিক মর্যাদা  ২০০১ সালে উত্তরাখণ্ডের ভোটিয়ারা ভারত সরকারের অধীনে তফসিলি উপজাতি হিসাবে শ্রেণীবদ্ধ হয়েছে।   জনসংখ্যা  ২০১১ সালের আদমশুমারি অনুসারে, উত্তরাখণ্ডে মোট ১৯,১০৬ জন ভোটিয়া সম্প্রদায়ের মানুষ ছিল। তাদের মধ্যে ৩১,৯১৬ জন হিন্দু এবং ৭,১৯০ জন বৌদ্ধ। ভোটিয়াদের মধ্যে সবচেয়ে জনপ্রিয় ভাষা হল কুমাউনি (১৩,১৫০ ভাষাভাষী), গাড়োয়ালি (৫,৭৬৫), হিন্দি (৫,৮০৯), ভোটিয়া (৭,৫৯২), হালাম (৫,৩০০) এবং রোংপা (৪৮১)।   তথ্যসূত্র   বিষয়শ্রেণী:ভারতের জাতিগোষ্ঠী
স্বোবোডা বেকারি ১৮৮৮ সালে নেব্রাস্কার ওমাহার লিটল বোহেমিয়া পাড়ায় প্রতিষ্ঠিত হয়। ১৯ জুলাই ১৯৯৬ এটি জাতীয় ঐতিহাসিক স্থানের নিবন্ধনে তালিকাভুক্ত হয়।   ইতিহাস  ১৮৮৮ সালে জোসেফ ডোরাক অ্যান্ড কোম্পানি দ্বারা নির্মিত, স্বোবোডা বেকারিটি ওমাহার চেক অভিবাসী সম্প্রদায়ের কেন্দ্রবিন্দু ছিল।  দ্বিতল ভবনটি মূলত বাণিজ্যিক এবং আবাসিক উভয় ধরণের ব্যবহারের জন্য তৈরি করা হয়েছিল। ১৯৯৬ সালে শহরের অর্থায়নে পুনর্বাসন সম্পন্ন হওয়ার পর, ভবনটি কেবল ভাড়ার আবাসিক স্থানে রূপান্তরিত হয়। (2001) , Nebraska State Historical Society.   তথ্যসূত্র   বিষয়শ্রেণী:মার্কিন যুক্তরাষ্ট্রের বেকারি বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:মার্কিন যুক্তরাষ্ট্রের চেক রেস্তোরাঁ
ইন্টার কাশী হল একটি ভারতীয় ফুটবল ক্লাব যা উত্তরপ্রদেশ রাজ্যের বারাণসী শহরের ওপর ভিত্তি করে নির্মিত। বর্তমানে এটি আই-লিগ প্রতিযোগিতায় অংশ নেয়, যা ভারতীয় ফুটবল লিগ পদ্ধতির দ্বিতীয় ডিভিশন। এটি উত্তরপ্রদেশের প্রথম পেশাদার ফুটবল ক্লাব, যা কোনও জাতীয় ডিভিশনে অংশ নিয়েছিল।  এই ক্লাবে স্প্যানিশ ক্লাব অ্যাটলেটিকো মাদ্রিদ, ইন্টার ক্লাব ডি'এস্কালদেস ও ফুটবল ক্লাব অ্যান্ডোরার অংশীদারিত্ব রয়েছে।   ইতিহাস  ২০২৩-এ মে মাসে, সর্বভারতীয় ফুটবল ফেডারেশন, ঘোষণা করেছিল যে তারা ২০২৩-২৪ আই-লিগ মরসুমে যোগদানের জন্য নতুন ক্লাবগুলির জন্য বিড গ্রহণ করবে। ২৯ জুন ২০২৩-এ ঘোষণা করা হয়েছিল যে কলকাতা-ভিত্তিক আরডিবি গ্রুপ অফ কোম্পানি এবং ইউরোপীয় ক্লাব অ্যাটলেটিকো মাদ্রিদ এবং ইন্টার ক্লাব ডি'এস্কালদেস এর মধ্যে বারাণসী ফ্র্যাঞ্চাইজির জন্য চুক্তি হয়েছে। এফসি অ্যান্ডোরার ইন্টার ডি'এস্কালদেসের সাথে একটি অ্যাসোসিয়েশন আছে, কিন্তু ইন্টার কাশীর সাথে সরাসরি কোনো ভূমিকা নেই। ইন্টার এসকাল্ডেসের সাথে গাঁটছড়া বাঁধার কারণে "ইন্টার" এর মনিকার যোগ করা হয়েছিল।  ক্লাবটি রাজ্যে তৃণমূল ফুটবলের বিকাশের জন্য অ্যাটলেটিকো ডি ভারত অ্যাকাডেমি তৈরিরও ঘোষণা করেছে। স্প্যানিয়ার্ড কার্লোস সান্তামারিনাকে ক্লাবের প্রথম প্রধান কোচ হিসেবে মনোনীত করা হয় এবং আরাতা ইজুমিকে সহকারী কোচ হিসেবে নিয়োগ করা হয়। ইংলিশ ফুটবলার পিটার হার্টলি ছিলেন ক্লাব কর্তৃক স্বাক্ষরিত প্রথম খেলোয়াড়।  ২৮ অক্টোবর ২০২৩-এ, ইন্টার কাশী আই-লিগে গোকুলাম কেরালার বিরুদ্ধে তাদের প্রথম অফিসিয়াল ম্যাচ খেলে। এডমন্ড লালরিন্দিকা ক্লাবের প্রথম গোল করেন, এবং মোহাম্মদ আসিফ খান সমতাসূচক গোলটি করেন এবং ২-২ ড্রয়ে প্রথম পয়েন্ট অর্জন করেন। ৬ নভেম্বর ২০২৩-এ নামধারীর বিরুদ্ধে তাদের প্রথম জয় আসে।   পৃষ্ঠপোষক ও জার্সি প্রস্তুতকারক  সময়কিট প্রস্তুতকারক শার্ট স্পন্সর ব্যাক স্পন্সর চেস্ট স্পন্সর ২০২৩সিক্স৫সিক্সনাহার গ্রুপ উত্তর প্রদেশ পর্যটনআরডিবি গ্রুপ ২০২৩—বর্তমান সেলো  কর্মকর্তা   বর্তমান স্টাফ  পজিশন নামহেড কোচ  কার্লোস সান্তামারিনাসহকারী কোচ  হাভিয়ের ব্রোখ আরাতা ইজুমি   ইন্টার কাশী বোর্ড  পজিশন নামমালিক  আরডিবি গ্রুপ চেয়ারম্যান  বিনোদ দুগার    তথ্যসূত্র   বিষয়শ্রেণী:আই-লিগের ক্লাব বিষয়শ্রেণী:২০২৩-এ ভারতে প্রতিষ্ঠিত বিষয়শ্রেণী:২০২৩-এ প্রতিষ্ঠিত ফুটবল ক্লাব
বাগলুঙ জেলা ( ), হচ্ছে নেপালের পশ্চিমাঞ্চল বিকাস ক্ষেত্রের ধলাগিরি অঞ্চলের একটি জেলা। বাগলুঙ হচ্ছে এই জেলার সদরদপ্তর। এই জেলার আয়তন ॥ ২০১১ সালের আদমশুমারি অনুসারে এ জেলার লোকসংখ্যা ২৬৮,৬১৩ জন।   ভৌগোলিক উপাত্ত    জনসংখ্যার উপাত্ত    ইতিহাস    প্রশাসনিক অঞ্চলসমূহ    বিখ্যাত ব্যক্তিত্ব    শিক্ষা প্রতিষ্ঠানসমূহ    আরো দেখুন   নেপালের বিকাস ক্ষেত্রগুলি  নেপালের অঞ্চলসমূহের তালিকা   তথ্যসূত্র   * বিষয়শ্রেণী:নেপালের জেলা বিষয়শ্রেণী:গণ্ডকী প্রদেশের জেলা বিষয়শ্রেণী:গণ্ডকী প্রদেশ
লাড্ডুরাম কোরি ভারতের প্রদেশ প্রদেশ রাজ্যের অশোকনগর জেলার একজন ভারতীয় রাজনীতিবিদ। তিনি ২০০৮-২০১৩ চলাকালীন মধ্য প্রদেশ বিধানসভার সদস্য এবং অশোকনগর আসন থেকে নির্বাচিত হয়েছিলেন। তিনি ভারতীয় জনতা পার্টির সদস্য। তিনি গ্রাম- বেলসারা, পোস্ট রাহাতার বাড়ি, জেলা উমারিয়ার সাংসদ।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মধ্যপ্রদেশ বিধানসভার সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মধ্যপ্রদেশের ভারতীয় জনতা পার্টির রাজনীতিবিদ বিষয়শ্রেণী:মধ্যপ্রদেশ বিধানসভার সদস্য ২০০৮-২০১৩ বিষয়শ্রেণী:অশোকনগরের ব্যক্তি
জীববৈজ্ঞানিক শ্রেণিবিভাজনএ অধিজগৎ বলতে, আমেরিকান অণুজীববিদ ও জৈবপদার্থবিদ কার্ল বেইসের ত্রি-সাম্রাজ্য পদ্ধতির সর্বোচ্চ বর্গীয় স্থানকে বোঝায়। ১৯৯০ খ্রিষ্টাব্দে তার প্রকাশ করা তিনটি অধিজগতের জীবনবৃক্ষ অনুসারে, তিনটি অধিজগৎ হ'ল - আর্কিয়া, ব্যাক্টেরিয়া ও ইউকারিয়া (সংকোষকেন্দ্রীয়)। একে প্রথম দুটি অধিজগতের সকল সদস্য প্রকোষকেন্দ্রীয় অণুজীব বা কোষকেন্দ্রহীন এককোষী অণুজীব। সুনির্দিষ্ট কোষকেন্দ্র থাকা ও প্রায় সকল বহুকোষী জীব সংকোষকেন্দ্রীয় অধিজগতের অন্তর্ভুক্ত। অধিজগৎসমূহকে কয়েকটি জগতে ভাগ করা হয়েছে।   বিকল্প শ্রেণিবিভাজন সমূহ  জীবজগতের এসব প্রস্তাবিত বিকল্প শ্রেণিবিভাজন সমূহঃ  দ্বি-সাম্রাজ্য পদ্ধতি বা অতিঅধিরাজ্য পদ্ধতিঃ প্রকোষকেন্দ্রীয় (মোনেরা) ও সংকোষকেন্দ্রীয় নামে দুটি ভাগে বিভক্ত করা হয়।  ইউকাইট হাইপোথিসিসঃ ব্যাকটেরিয়া ও আর্কিয়া (আর্কিয়া ও ইউকারিয়াকে ধরে) নামে দুটি অধিজগতে ভাগ করা হয়েছিল। এই প্রস্তাবটি জেমস অ্যা লেক ও সঙ্গীরা, ১৯৮৪ সালে প্রকাশ করেন।   ভাইরাস বহিষ্করণ  উপরের কোনো একটি পদ্ধতিতেও কোষবিহীন জীবসমূহ অন্তর্ভুক্ত করা হয়নি৷ ২০১১ সালে ভাইরাস দের নিয়ে একটি চতুর্থ অধিরাজ্যের সম্ভাবনার কথা আলোচনা করা হয়।   তথ্যসূত্র   বিষয়শ্রেণী:বৈজ্ঞানিক শ্রেণিবিন্যাস বিষয়শ্রেণী:জীববিজ্ঞান
মৌগঞ্জ () ভারতের মধ্য প্রদেশ রাজ্যের রেওয়া জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩১৩ মিটার (১০২৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মৌগঞ্জ শহরের জনসংখ্যা হল ২২,৯৮৯ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৫২%। পুরুষদের মধ্যে সাক্ষরতার হার ৬৩% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%, তার চাইতে মৌগঞ্জ এর সাক্ষরতার হার কম।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
বেন্টলা ডি'কথ ভারতের একজন ফুটবল রেফারি। তিনি দক্ষিণ এশিয়া থেকে আন্তর্জাতিক ফুটবল রেফারি হওয়া প্রথম মহিলা। First woman to be an international football referee from south Asia     তথ্যসূত্র    বহিঃসংযোগ   ওয়ার্ল্ডফুটবল.নেট-এ ডি'কথ  বিষয়শ্রেণী:জীবিত ব্যক্তি বিষয়শ্রেণী:নারী ফুটবল রেফারি বিষয়শ্রেণী:ভারতীয় নারী ফুটবলার বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:১৯৯৮ এশিয়ান গেমসের ফুটবলার বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কেরলের ফুটবলার বিষয়শ্রেণী:ভারতীয় ফুটবল রেফারি বিষয়শ্রেণী:ভারতের আন্তর্জাতিক নারী ফুটবলার বিষয়শ্রেণী:কেরলের নারী ক্রীড়াবিদ
ওয়ার্ড নং ৭৯   ভারতের পশ্চিমবঙ্গ রাজ্যের দক্ষিণ  কলকাতার খিদিরপুর (বাবু বাজার), মোমিনপুর, মাঝেরহাট এবং টিকিয়াপাড়া   নিয়ে গঠিত কলকাতা পৌরসংস্থার বরো নং ৯ এর একটি প্রশাসনিক বিভাগ।   ভূগোল  ৭৯ নং ওয়ার্ডের  সীমানাঃ  উত্তরে কার্ল মার্কস সরণি;  পূর্বে ডায়মন্ড হারবার রোড; দক্ষিণে গোরগাছা রোড, সোনারপুর রোড এবং পোর্ট ট্রাস্ট রেলপথ; এবং পশ্চিমে হাইড রোড । Kolkata: Detail Maps of 141 Wards with Street Directory. D.P.Publications & Sales Concern, 66 College Street, Kolkata-700073, 4th edition 2003.   ওয়ার্ডটি কলকাতা পুলিশের বন্দর বিভাগএর একবালপুর, খিদিরপুর এবং তারাতলা থানা পরিবেশন করে।   Kolkata: Detail Maps of 141 Wards with Street Directory, Fourth Impression 2003, Map No. 54, D.P.publication and Sales Concern, 66 College Street, Kolkata-700 073.   ওয়াটগঞ্জ মহিলা থানা যা ১৬ ওয়াটগঞ্জ স্ট্রিট, কলকাতা-৭০০ ০২৩ এ অবস্থিত, বন্দর  বিভাগের   অধিক্ষেত্রে অধীনে সমস্ত পুলিশ থানার এখতিয়ার আছে অর্থাৎ  উত্তর বন্দর, দক্ষিণ বন্দর, ওয়াটগঞ্জ, পশ্চিম বন্দর, গার্ডেন রিচ, একবলপুর, নাদিয়াল, রাজাবাগান এবং মেটিয়াব্রুজ।   উপরের মত বেহালা থানার একই ঠিকানায় অবস্থিত বেহালা মহিলা থানা, দক্ষিণ পশ্চিম বিভাগের অধিক্ষেত্রে অধীনে সমস্ত পুলিশ থানার এখতিয়ার আছে অর্থাৎ সরসুনা, তারাতলা, বেহালা, পর্ণশ্রী, ঠাকুরপুকুর এবং হরিদেবপুর।    নির্বাচনের ফলাফল  এটি একটি সিটি মিউনিসিপাল কর্পোরেশন কাউন্সিল নির্বাচনী অঞ্চল গঠন করে এবং এটি কলকাতা বন্দর বিধানসভা কেন্দ্রর কলকাতা বন্দরের একটি অংশ।  নির্বাচন বছর গণপরিষদ কাউন্সিলর নাম পার্টি অধিভুক্তি ২০০৫ ওয়ার্ড নং ৭৯ রাম পেয়ারি রাম ভারতীয় জাতীয় কংগ্রেস Search the web for COUNCILLORS OF KOLKATA MUNICITIPAL CORPORATION. In the search list click on this. On clicking one gets an option for "List of KMC Councillors" at the bottom of the page. Press <Open> to get to Adobe Acrobat file. ২০১০ রাম পেয়ারি রাম ভারতীয় জাতীয় কংগ্রেস  ২০১৫ রাম পেয়ারি রাম সর্বভারতীয় তৃণমূল কংগ্রেস Prabahat Khabar, Hindi newspaper, print edition, 29 April 2015    তথ্যসূত্র   বিষয়শ্রেণী:কলকাতা পৌরসংস্থার ওয়ার্ড বিষয়শ্রেণী:উইকিউপাত্তে স্থানাঙ্ক আছে
ইয়ান জোসেফ সামারহেল্ডার (জন্ম ৮ ডিসেম্বর,১৯৭৮) একজন আমেরিকান চলচ্চিত্র অভিনেতা, মডেল এবং পরিচালক। তিনি লস্ট টেলিভিশন ধারাবাহিকে “বুন কার্লাইল” এবং দ্য ভ্যাম্পায়ার ডায়রিস টেলিভিশন ধারাবাহিকে “ডেমন স্যালভেটর” চরিত্রে অভিনয়ের জন্য অধিক পরিচিত। এছাড়াও তিনি দ্য রুলস অব অ্যাট্রাকশন, পালস, ওয়েক, দ্য অ্যানোমলি চলচ্চিত্রে অভিনয় করেছেন।  ইয়ান সামারহেল্ডার জনসেবামূলক কর্মকাণ্ডের সাথে জড়িত রয়েছেন। ২০১০ সালে তিনি “ইয়ান সামারহেল্ডার ফাউন্ডেশন” প্রতিষ্ঠা করেন যার লক্ষ্য পরিবেশ ও জীববৈচিত্র্য রক্ষা করা।Vee (2010-11-16). "Exclusive: Ian Somerhalder Set to Launch His Foundation, Explains How You Can Help" , vampire-diaries.net.  চলচ্চিত্র তালিকা    চলচ্চিত্র   বছর চলচ্চিত্র চরিত্র টীকা 1998 Celebrity Unconfirmed Uncredited 2001 Life as a House Josh 2002 Changing Hearts Jason Kelly 2002 The Rules of Attraction Paul Denton 2004 In Enemy Hands U.S.S. Swordfish Danny Miller 2004 The Old Man and the Studio Matt Short film 2006 National Lampoon's TV: The Movie Unconfirmed Uncredited 2006 Pulse Dexter 2006 The Sensation of Sight Drifter 2008 The Lost Samaritan William Archer 2009 Wake Tyler 2009 The Tournament Miles Slade 2010 How to Make Love to a Woman Daniel Meltzer 2013 Caught On Tape Officer Lewis 2013 Time Framed Agent Black Short film 2014 The Anomaly Harkin Langham   টেলিভিশন   বছর নাম চরিত্র টীকা 1997 The Big Easy I.Q. Episode: "The Black Bag" 1999 Now and Again Brian Episode: "A Girl's Life" 2000 Young Americans Hamilton Fleming Main cast; all 8 episodes 2001 Anatomy of a Hate Crime Russell Henderson TV film 2002 CSI: Crime Scene Investigation Tony Del Nagro Episode: "Revenge Is Best Served Cold" 2002 Law & Order: Special Victims Unit Charlie Baker Episode: "Dominance" 2003 CSI: Miami Ricky Murdoch Episode: "The Best Defense" 2004 Fearless Jordan Gracie Unsold TV pilot 2004 Smallville Adam Knight 6 episodes 2007 Marco Polo Marco Polo TV film 2007 Tell Me You Love Me Nick 6 episodes 2008 Lost City Raiders Jack Kubiak TV film 2009 Fireball Lee Cooper TV film ২০০৪–২০০৭;২০০১০ লস্ট বুন কার্লাইল প্রধান চরিত্র (মৌসুম ১)বিশেষ অতিথি চরিত্রে (মৌসুম ২–৩, ৬): ২৮ পর্ব 2009–present দ্য ভ্যাম্পায়ার ডায়রিস ডেমন স্যালভেটর  প্রধান চরিত্র 2014 Years of Living Dangerously Himself Documentary series; Episode: "Ice & Brimstone"   পরিচালক হিসেবে  + টেলিভিশন বছর নাম টীকা 2015 দ্য ভ্যাম্পায়ার ডায়রিস পর্ব: "দ্য ডাউনওয়ার্ড স্পাইরাল"   তথ্যসূত্র    বহিঃসংযোগ        বিষয়শ্রেণী:মার্কিন অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:জীবিত ব্যক্তি বিষয়শ্রেণী:১৯৭৮-এ জন্ম বিষয়শ্রেণী:মার্কিন এলজিবিটিকিউ অধিকার কর্মী বিষয়শ্রেণী:মার্কিন জনহিতৈষী বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:মার্কিন শিশু মডেল বিষয়শ্রেণী:মার্কিন পরিবেশবাদী বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:আইরিশ বংশোদ্ভূত মার্কিন ব্যক্তি
বিভাগীয় সরকারি গণ-গ্রন্থাগার চট্টগ্রাম শহরের কে সি দে সড়কের নন্দনকানন এলাকায় অবস্থিত একটি সরকারি গ্রন্থাগার। এটি গণগ্রন্থাগার অধিদপ্তরের মালিকানাধীন। গ্রন্থাগারটিতে দশ হাজারের অধিক বই ও নথি রয়েছে। ১৯৬৩ সালে এটি চালু করা হয়েছিল।  ইতিহাস চট্টগ্রাম মুসলিম ইনস্টিটিউট ১৯৫৯ অধ্যাদেশ অনুযায়ী ১৯৬৩ সালের ২০ ডিসেম্বর স্বল্প পরিসরে এই গ্রন্থাগারের কার্যক্রম শুরু হয়। সরকারি হিসাব অনুযায়ী সে-সময়ে গ্রন্থাগারে গ্রন্থসংখ্যা ছিল প্রায় তিন হাজার এবং দৈনিক পাঠকসংখ্যা ছিল প্রায় গড়ে একশত জন।  পরবর্তীতে ১৯৮০ থেকে ১৯৮৮ সালে বাংলাদেশ সরকার ২৩৮৮.৪৫ লক্ষ টাকা ব্যয়ে ৪৬ হাজার বর্গফুট জমিতে এই গ্রন্থাগারের চারতলা ভবন নির্মাণ করে। ১৯৮৯ সালের ফেব্রুয়ারি মাসে ভবনটি জনসাধারণের জন্য উন্মুক্ত করে দেওয়া হয়।  সংগ্রহ বর্তমানে চট্টগ্রাম মুসলিম ইনস্টিটিউট হল ও সাংস্কৃতিক কমপ্লেক্স পুনর্নির্মাণ প্রকল্পের আওতায় গ্রন্থাগারটিও পুনরায় তৈরি করা হচ্ছে। এর আগ পর্যন্ত পুরনো ভবনের গ্রন্থাগারে চারটি পাঠকক্ষ ছিলো এবং নিচ তলায় ছিলো এর প্রশাসনিক এলাকা। দ্বিতীয় তলায় শিশু-কিশোরদের আলাদা পাঠকক্ষ এবং সে উপযোগী বিভিন্ন দেশী-বিদেশী বই। তৃতীয় তলায় ছিলো বিজ্ঞান এবং বাণিজ্য বিষয়ক দেশী-বিদেশী বই ও পত্র পত্রিকা এবং রেফারেন্স। চতুর্থ তলায় সাধারণ পাঠকক্ষ, যেখানে ছিলো ইতিহাস, সংস্কৃতি, সাহিত্য, ক্রীড়া, ধর্ম ইত্যাদি বিষয়ক বিভিন্ন বই। গ্রন্থাগারে প্রায় পঞ্চাশ হাজারের অধিক দেশী-বিদেশী বইয়ের সংগ্রহ ছিল। আরও দেখুন  চট্টগ্রাম সিটি কর্পোরেশন পাবলিক লাইব্রেরি  বিভাগীয় সরকারি গণগ্রন্থাগার, খুলনা  তথ্যসূত্র  বিষয়শ্রেণী:১৯৬৩-এ চট্টগ্রামের সংস্থাপনা বিষয়শ্রেণী:গণগ্রন্থাগার বিষয়শ্রেণী:গবেষণা গ্রন্থাগার বিষয়শ্রেণী:চট্টগ্রামের গ্রন্থাগার
নবান্ন হল বিজন ভট্টাচার্যর ১৯৪৪ সালে লেখা একটি বাংলা নাটক। ওই বছরেই ভারতীয় গণনাট্য সংঘর প্রযোজনায় ও শম্ভু মিত্র এবং বিজন ভট্টাচার্যর যৌথ পরিচালনায় এই নাটকটি প্রথম মঞ্চস্থ হয়েছিল। এরপর ১৯৪৮ সালে বহুরূপী নাট্যদলের প্রযোজনায় ও শম্ভু মিত্রর পরিচালনায় নবান্ন মঞ্চস্থ হয়। নাটকটির বিষয় পঞ্চাশের মন্বন্তর (ব্রিটিশ বাংলা প্রদেশের ১৯৪৩ সালের দুর্ভিক্ষ)। গণনাট্য সংঘ এই নাটকটিকে ভারতের নানা জায়গায় তাদের 'ভয়েস অফ বেঙ্গল' উৎসবের অঙ্গ হিসেবে মঞ্চস্থ করে দুর্ভিক্ষের ত্রাণে লক্ষাধিক টাকা তুলতে সক্ষম হয়েছিল।   সারাংশ  ১৯৪৩ সালের দুর্ভিক্ষে বাংলায় ২০ লক্ষ মানুষ অনাহার, অপুষ্টি ও বিভিন্ন রোগে আক্রান্ত হয়ে প্রাণ হারিয়েছিল। নাটকের প্রধান চরিত্র প্রধান সমাদ্দার। তিনি বাংলার এক চাষি। প্রধান সমাদ্দারের পরিবার অনাহারে কেমন কষ্ট পেয়েছিল, তা-ই এই নাটকের বিষয়বস্তু।   পাদটীকা   বিষয়শ্রেণী:বাংলা নাটক বিষয়শ্রেণী:বাঙালি নাট্যশালা বিষয়শ্রেণী:ভারতীয় নাটক
বিশ্ব ট্রমা দিবস প্রতি বছর ১৭ই অক্টোবর পালন করা হয়। ট্রমা বলতে বোঝায়, শরীরে বা মনে সৃষ্ট কোন আঘাত। যেমন— পথ দুর্ঘটনা, আগুন লাগা, পুড়ে যাওয়া, হিংস্রতা, নারী, শিশু ও বয়স্কদের প্রতি শারীরিক বা মানসিক নির্যাতন। এরকম বিভিন্ন দুর্ঘটনায় আহত মানুষের চিকিৎসা ও সেবায় সচেতনতা সৃষ্টির লক্ষ্যে এই দিবসটি পালন করা হয়। বিশ্বস্বাস্থ্য সংস্থার পরিসংখ্যান অনুযায়ী, প্রতি বছর বিশ্বে প্রায় ১২ লাখ মানুষ দুর্ঘটনায় নিহত হয়। আহত হয় পাঁচ কোটিরও বেশি মানুষ। উন্নয়নশীল দেশে ৫০ শতাংশ মানুষ সড়ক দুর্ঘটনায় মারা যায়। আহত মানুষের সেবা নিয়ে সচেতনতা বাড়ানোর লক্ষ্যে বিভিন্ন সামাজিক ও সাংস্কৃতিক সংগঠন বিশ্ব ট্রমা দিবস পালন করছে। দুঃখের বিষয় হল কয়েকটি সামাজিক ও সাংস্কৃতিক সংগঠনের আয়োজনেই সীমাবদ্ধ থাকে দিবসটি।   তথ্যসূত্র   বিষয়শ্রেণী:আন্তর্জাতিক উদ্‌যাপন বিষয়শ্রেণী:অক্টোবর উদ্‌যাপন
কুনুরি রেলওয়ে স্টেশন হল আসানসোল রেলওয়ে বিভাগের অন্ডাল-সাঁইথিয়া শাখা লাইনের একটি রেলওয়ে স্টেশন যা সাহেবগঞ্জ লুপ লাইনে আন্ডাল থেকে সাঁইথিয়া পর্যন্ত সংযোগ করে। এটি ভারতীয় রেলওয়ের পূর্ব রেলওয়ে জোনের এখতিয়ারের অধীনে। এটি ভারতের পশ্চিমবঙ্গ রাজ্যের বীরভূম জেলার পারিশার, কুনুরিতে রাজ্য সড়ক ৬ এর পাশে অবস্থিত।  ইতিহাস অন্ডাল-সাঁইথিয়া শাখা লাইন ১৯১৩ সালে নির্মিত হয়। কাজোরাগ্রাম রেলওয়ে স্টেশন সহ অন্ডাল-পান্ডবেশ্বর অংশের বিদ্যুতায়ন ২০১০-১১ সালে সম্পন্ন হয় এবং পাণ্ডবেশ্বর-সাইথিয়া রুট ২০১৬ সালে সম্পন্ন হয়।   তথ্যসূত্র   বিষয়শ্রেণী:বীরভূম জেলার রেলওয়ে স্টেশন বিষয়শ্রেণী:আসানসোল রেলওয়ে বিভাগ বিষয়শ্রেণী:১৯১৩-এ ভারতে চালু রেলওয়ে স্টেশন বিষয়শ্রেণী:পশ্চিমবঙ্গের রেলওয়ে স্টেশন অসম্পূর্ণ
মুলা গাভরু (;) আহোম সাম্রাজ্যের একজন সাহসী নারী ছিলেন। তিনি মোগল সেনার বিরুদ্ধে যুদ্ধ করে সাহসিকতার পরিচয় দিয়েছেন। ১৫২৭ সনে স্বামীর মৃত্যুর পর মূলা গাভরু পাঁচ বৎসরে যুদ্ধের প্রারম্ভিক কৌশল আয়ত্ত করেন।  ১৫৩২ সনে  তিনি অসম আক্রমনকারী  মোগলের বিরুদ্ধে যুদ্ধ করেন। আহোম নারীকে রনভূমিতে দেখে আহোম সেনারা উৎসাহ পেয়েছিল http://books.google.co.in/books?id=6igd9NaJFlUC&pg=PA11&lpg=PA11&dq=mula+gabharu&source=bl&ots=C-FhvGbP1p&sig=oVRLPNcNurNpYZHWj8yaVBIlNG0&hl=en&sa=X&ei=zmDKU_WfMsWcugTa8IKQCw&ved=0CBsQ6AEwAA#v=onepage&q=mula%20gabharu&f=false ও জয় আহোমের জয় ধ্বনি দিয়ে শত্রুকে পরাস্ত করেন। যুদ্ধের যাওয়ার সময় মূলা গাভরুর সতীর্থ হয়েছিল মুহিলা,জয়ন্তী,পমিলা, ললিতা ইত্যাদি মহিলারা।  আহোম রাজ্য রক্ষা এই সময়ে আহোম সাম্রাজ্যের সম্রাট ছিলেন চুহুংমুং বা স্বর্গনারায়ন ।  তখন পর্যন্ত মোগলেরা অসম পঞ্চমবার আক্রমণ করেছিল। মূলা গাভরুর স্বামী ফ্রাচেনমুং শুনতে পেলেন যে আহোমের রাজমন্ত্রী খুলনুঙ্গ সহ অন্যান্য বীরযোদ্ধা মোগলের হাতে প্রান হারিয়েছেন। এই কথা ফ্রাচেনমুং তার পত্নীকে বলায় মূলা গাভরু বললেন: ‘’কোন কাজে প্রান লাগেনা? অসমের আকাশে ঘোর মেঘাছন্ন। যুদ্ধে যোগদান করে শত্রুকে নাশকরে অসমের স্বাধীনতা অক্ষয় রাখো।‘’ পত্নীর কথায় সাহস পেয়ে স্বামী বলিলেন: ’’তোমার মত শক্তিরূপা মূর্তিমতী যার পত্নী, তাঁর জীবনে কোন ভয় নাই, পরাজয়ের চিন্তা নাই।‘’ তোমার মহান বানীর ফলস্বরুপ তোমার নাম চিরস্মরনীয় হয়ে থাকবে। জীবন ও মৃত্যু থেকে অনেক বড় হচ্ছে স্বাধীনতা বা দেশপ্রেম। কবচ কাপোড় আহোমদের আত্মরক্ষার কবচ ও হেংদা সাহসিকতার অস্ত্র।  বিয়ার সময় আহোম মহিলারা স্বামীর হাতে হেংদা দিয়ে বলেন,’’ এই দা দিয়ে নিজের দেশ, নিজের পুত্র ও নিজের ঐশ্বর্য ও সম্মান রক্ষা করিতে সমর্থ হও।‘’ স্বামী ১০০টি জ্বলন্ত প্রদীপকে সাক্ষী করে নিজের দেশ, পুত্র, ঐশ্বর্ষ ও সম্মান রক্ষা করার সংকল্প গ্রহণ করে। কবচ কাপোড় পরিহিত আহোম সেনারা নিজেকে অজেয় বলে মনে করেন। এই বিশ্বাসে আহোম সেনারা বিজয়ী হয়ে রাজ্যের সমৃদ্ধি বিস্তার করেছিল। ফ্রাচেংনমুং কবচ কাপোড় পরিধান করার সুযোগ পায় নাই। সাতদিন পর স্বামীর মৃত্যুর সংবাদ মূলা গাভরুর কানে আসে। শোকাতুর হয়ে তিনি তার স্বামীর হত্যাকারী   ও আহোম সাম্রাজ্যের স্বাধীনতায় হস্তক্ষেপকারীদের  বিনাশ করার প্রতিজ্ঞা করলেন। প্রতিজ্ঞাবদ্ধ  মূলা গাভরু হাতে হেংদা নিয়ে রনভূমিতে বহুসংখ্যক আহোম সেনাকে হত্যা করেন। যুদ্ধের চতুর্থ দিন তিনি স্বামীর হত্যাকারী আহোম সেনাপতি তুর্বককে দেখতে পায়। যুদ্ধভূমিতে স্বামীর হত্যাকারীকে দেখতে পেয়ে তিনি প্রতিশোধের আগুনে জ্বলে উঠেন। মূলা গাভরু ও তুর্বকের সহিত প্রচন্ড যুদ্ধ হয়। কিন্তু তুর্বকের এক যোদ্ধাই অলক্ষে মূলা গাভরুর বুকে অস্ত্র নিক্ষেপ করে ফলে তৎক্ষণাৎ মূলা গাভরুর মৃত্যু হয়। মূলা গাভরুর রক্তে রনভূমী লাল হয়ে যায়। তার মৃত্যুর পর আহোম সেনারা নতুন শক্তিতে জাগ্রত হয়। কনচেং বরপাত্রগোহাইয়ের নেতৃত্বে আহোম সেনারা দিকরাই মূখ নামক স্থানে মোগলকে পরাস্ত করে ও  তুর্বককে হত্যা করেন।  থিয়েটার অসমের ভ্রাম্যমাণ  আবাহন থিয়েটার ২০১৯-২০২০ সালে মূলা গাভরু নামক নাটকে তার জীবনী বর্ণিত হয়েছে ।  তথ্যসূত্র  বিষয়শ্রেণী:ভারতীয় রাজকীয় নারী বিষয়শ্রেণী:১৪৮৬-এ জন্ম বিষয়শ্রেণী:১৫৩২-এ মৃত্যু বিষয়শ্রেণী:আহোম রাজ্য বিষয়শ্রেণী:যুদ্ধে ভারতীয় নারী
এন্দ্রে বোতকা (; জন্ম: ২৫ আগস্ট ১৯৯৪) হলেন একজন হাঙ্গেরীয় পেশাদার ফুটবল খেলোয়াড়। তিনি বর্তমানে হাঙ্গেরীয় ক্লাব ফেরেন্তসভারোসি এবং হাঙ্গেরি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।  ২০১০ সালে, বোতকা হাঙ্গেরি অনূর্ধ্ব-১৬ দলের হয়ে হাঙ্গেরির বয়সভিত্তিক পর্যায়ে অভিষেক করেছিলেন। প্রায় চার বছর যাবত হাঙ্গেরির বয়সভিত্তিক দলের হয়ে খেলার পর, তিনি ২০১৬ সালে হাঙ্গেরির হয়ে আন্তর্জাতিক পর্যায়ে অভিষেক করেছেন; হাঙ্গেরির জার্সি গায়ে তিনি এপর্যন্ত ২৫ ম্যাচে ১টি গোল করেছেন।   প্রারম্ভিক জীবন  এন্দ্রে বোতকা ১৯৯৪ সালের ২৫শে আগস্ট তারিখে হাঙ্গেরির বুদাপেস্টে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  বোতকা হাঙ্গেরি অনূর্ধ্ব-১৬, হাঙ্গেরি অনূর্ধ্ব-১৯, হাঙ্গেরি অনূর্ধ্ব-২০ এবং হাঙ্গেরি অনূর্ধ্ব-২১ দলের হয়ে খেলার মাধ্যমে হাঙ্গেরির প্রতিনিধিত্ব করেছেন। ২০১০ সালের ১১ই মে তারিখে তিনি অস্ট্রিয়া অনূর্ধ্ব-১৬ দলের বিরুদ্ধে ম্যাচে হাঙ্গেরি অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। হাঙ্গেরির বয়সভিত্তিক দলের হয়ে তিনি প্রায় ৪ বছরে ২২ ম্যাচে অংশগ্রহণ করেছেন।  ২০১৬ সালের ১৫ই নভেম্বর তারিখে, ২২ বছর, ২ মাস ও ২১ দিন বয়সে, ডান পায়ে ফুটবল খেলায় পারদর্শী বোতকা সুইডেনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে হাঙ্গেরির হয়ে অভিষেক করেছেন। উক্ত ম্যাচের ৬৯তম মিনিটে রক্ষণভাগের খেলোয়াড় আতিলা ফিওনার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি সুইডেন ২–০ গোলের ব্যবধানে জয়লাভ করেছিল। হাঙ্গেরির হয়ে অভিষেকের বছরে বোতকা সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ৪ বছর, ৯ মাস ও ২৪ দিন পর, হাঙ্গেরির জার্সি গায়ে প্রথম গোলটি করেছেন; ২০২১ সালের ৮ই সেপ্টেম্বর তারিখে, অ্যান্ডোরার বিরুদ্ধে ম্যাচের ১৮তম মিনিটে সাবোলচ শোনের অ্যাসিস্ট হতে হাঙ্গেরির হয়ে ম্যাচের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।   পরিসংখ্যান   আন্তর্জাতিক    দল  সাল  ম্যাচ  গোল হাঙ্গেরি  ২০১৬  ১  ০ ২০১৮  ১  ০ ২০২০  ৬  ০ ২০২১  ৯  ১ ২০২২  ৩  ০ ২০২৩  ৫  ০ সর্বমোট  ২৫  ১   তথ্যসূত্র    বহিঃসংযোগ                        বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:হাঙ্গেরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফেরেন্তসভারোসি তোরনা ক্লাবের খেলোয়াড় বিষয়শ্রেণী:হাঙ্গেরির আন্তর্জাতিক যুব ফুটবলার বিষয়শ্রেণী:হাঙ্গেরির অনূর্ধ্ব-১৯ আন্তর্জাতিক ফুটবলার বিষয়শ্রেণী:হাঙ্গেরির অনূর্ধ্ব-২১ আন্তর্জাতিক ফুটবলার বিষয়শ্রেণী:হাঙ্গেরির আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:কেচকেমেতি তেশ্তেদজো এগিয়েশুলেতের খেলোয়াড়